Psalmus 30
Psalmus 30 (enumeratione Graeca psalmus 29 dictus) libri Psalmorum incipit superscriptione "PSALMUS. Canticum festi Dedicationis Templi. David" et verbis "Exaltabo te, Domine" (sic in Nova Vulgata). Psalmista gratias propter recreationem ab aegritudine agit. Iohannes Calvinus, theologiae Reformationis fautor, sic argumentum psalmi descripsit: David ex magno aliquo discrimine liberatus, non solum ipse privatim Deo gratias agit, sed sanctos omnes ad hoc officium invitat simul et hortatur. Deinde fatetur, quia sibi in rebus prosperis nimis secure blanditus fuerat, confidentiam suam merito correctam fuisse. Tertio, postquam breviter moerorem suum exposuit, ad gratiarum actionem iterum revertitur.